CELEX: 31990R3882
Language: sk
Date: 1990-12-19 00:00:00
Title: Nariadenie Komisie (EHS) č. 3882/90 z 19. decembra 1990, ktorým sa stanovujú podrobné pravidlá monitorovania dovozných cien jahňaciny

Dôležité právne oznámenie

|

31990R3882

Úradný vestník L 367 , 29/12/1990 S. 0127 - 0127 Fínske špeciálne vydanie: Kapitola 3 Zväzok 36 S. 0057  Švédske špeciálne vydanie: Kapitola 3 Zväzok 36 S. 0057 

		Nariadenie Komisie (EHS) č. 3882/90z 19. decembra 1990,ktorým sa stanovujú podrobné pravidlá monitorovania dovozných cien jahňacinyKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) č. 3013/89 o spoločnej organizácii trhu s mäsom oviec a kôz [1], a najmä na jeho články 11 (5), 12 (5) a 28,keďže rozhodnutia Rady č. 89/572/EHS [2], 89/673/EHS [3], 90/114/EHS [4] a 90/173(EHS) (5) predpokladajú v rámci dočasnej úpravy dohôd o dobrovoľnom obmedzení, uzavretých medzi spoločenstvom a niektorými tretími krajinami, zavedenie mechanizmu na monitorovanie cien,keďže je vhodné monitorovať široký rozsah cien dovážaných výrobkov; keďže by členské štáty mali promptne oznamovať Komisii zistené ceny;keďže opatrenia ustanovené týmto nariadením sú v súlade so stanoviskom Riadiaceho výboru pre ovce a kozy,PRIJALA TOTO NARIADENIE:Článok 11. Členské štáty oznamujú v 15. deň každého mesiaca Komisii za každú krajinu pôvodu, ktorá nie je členským štátom, "hraničnú cenu" alebo "hodnotu nákladov, dopravy a poistného (cif)" a množstvá dovezených živých zvierat a ovčieho mäsa, ktoré patria pod číselné znaky kombinovanej nomenklatúry 01041090, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290, 02044300 a boli zaznamenané počas kalendárneho mesiaca predchádzajúceho dátum takého oznámenia.2. Členské štáty oznamujú Komisii v 15. deň každého mesiaca za každú krajinu pôvodu, ktorá nie je členským štátom, aj cenu dovezených živých jahniat a veľkoobchodné ceny týchto výrobkov z jahňacieho mäsa, ktoré im oznámili predajcovia alebo iní kompetentní pozorovatelia trhu za predchádzajúci kalendárny mesiac, s uvedením ich významnosti v objemových (fyzických) jednotkách a presného štádia tvorby uvedenej ceny: jatočné telá a jatočné polovičky, čerstvé alebo chladené; krátke predné štvrtky jahniat, čerstvé alebo chladené; jahňací chrbát alebo zadné karé, čerstvé alebo chladené; jahňacie stehná, čerstvé alebo chladené; iné časti jahňaťa, čerstvé alebo chladené; vykostené časti jahňaťa, čerstvé alebo chladené; mrazené jatočné telá jahniat alebo jatočné polovičky; mrazené krátke predné jahňacie štvrtky; mrazená jahňacia chrbtovina alebo mrazené zadné karé; mrazené jahňacie stehná; iné mrazené kusy jahňaciny; vykostené mrazené kusy jahňaciny.Článok 2Toto nariadenie nadobúda účinnosť tretí deň od svojho uverejnenia v Úradnom vestníku Európskych spoločenstiev.Bude sa uplatňovať od 1. januára 1991.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 19. decembra 1990.Za KomisiuRay Mac Sharryčlen Komisie[1] Ú. v. ES L 289, 7.10.1989, s. 1.[2] Ú. v. ES L 318, 31.10.1989, s. 13.[3] Ú. v. ES L 396, 30.12.1989, s. 17.[4] Ú. v. ES L 95, 12.4.1990, s. 1.--------------------------------------------------